พโยม จุลานนท์

พันโท พโยม จุลานนท์ (12 มีนาคม พ.ศ. 2452 – 7 กันยายน พ.ศ. 2523) นามแฝง ตู้คำตัน เป็นนายทหารบกและนักปฏิวัติชาวไทย ในฐานะสมาชิกอาวุโสของพรรคคอมมิวนิสต์แห่งประเทศไทย (พคท.) และเสนาธิการกองทัพปลดแอกประชาชนแห่งประเทศไทย (ทปท.) เขามีบทบาทสำคัญในการก่อการกำเริบคอมมิวนิสต์ในประเทศไทย (พ.ศ. 2508–2526) พโยมเป็นบิดาของพลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีในปัจจุบันชีวประวัติ พโยม จุลานนท์

 ชีวิตช่วงแรก 
พโยม จุลานนท์ เกิดเมื่อวันที่ 12 มีนาคม พ.ศ. 2452 ที่ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของพระยาวิเศษสิงหนาท (ยิ่ง จุลานนท์) กับคุณหญิงเก๋ง วิเศษสิงหนาท และเป็นบุตรเขยของพระยาศรีสิทธิสงคราม (ดิ่น ท่าราบ)

 การเคลื่อนไหวทางการเมือง 

ในทางการเมือง พโยมเป็นพันธมิตรกับจอมพล แปลก พิบูลสงคราม ในคราวรัฐประหารเมื่อวันที่ 7–8 พฤศจิกายน พ.ศ. 2490 ซึ่งโค่นอำนาจพลเรือตรี ถวัลย์ ธำรงนาวาสวัสดิ์ อย่างไรก็ตาม ภายหลังเขามีความเห็นขัดแย้งกับแปลก และได้พยายามก่อการปฏิวัติซึ่งไม่ประสบความสำเร็จ จึงต้องลี้ภัยไปยังประเทศจีนผ่านทางอำเภอแม่สาย จังหวัดเชียงราย และประเทศพม่าพโยมจึงต้องลี้ภัยไปยังประเทศจีน

ใน พ.ศ. 2500 พโยมเดินทางกลับประเทศไทยเพื่อเข้าร่วมการเลือกตั้งทั่วไป และได้รับเลือกเป็นสมาชิกสภาผู้แทนราษฎรจังหวัดเพชรบุรี เมื่อวันที่ 16 กันยายน ในปีเดียวกันนั้น จอมพล สฤษดิ์ ธนะรัชต์ ในฐานะผู้บัญชาการทหารบก ก่อรัฐประหารโค่นล้มรัฐบาลแปลก ภายหลังเหตุการณ์ดังกล่าว พโยมได้อำลาครอบครัวและเข้าปฏิบัติการเคลื่อนไหวทางการเมืองใต้ดิน โดยเข้าร่วมกับพรรคคอมมิวนิสต์แห่งประเทศไทย (พคท.) และได้รับแต่งตั้งให้ดำรงตำแหน่งเสนาธิการกองทัพปลดแอกประชาชนแห่งประเทศไทย (ทปท.)รับการแต่งตั้งเป็นเสนาธิการกองทัพปลดแอกประชาชนไทย

หลังจากร่วมปฏิบัติการสงครามกองโจรในการก่อการกำเริบคอมมิวนิสต์ในประเทศไทยการเป็นเวลาหลายปี พโยมเริ่มมีอาการป่วยด้วยภาวะหัวใจวาย และถูกส่งตัวไปรักษาที่กรุงปักกิ่ง ประเทศจีน ใน พ.ศ. 2521 ก่อนจะถึงแก่อสัญกรรมในเวลาต่อมา

ชีวิตส่วนตัว
พโยมสมรสกับอัมโภช ท่าราบ มีบุตรสามคน ได้แก่ อัมพร ทีขะระ, พลเอก สุรยุทธ์ จุลานนท์ นายกรัฐมนตรีไทยคนที่ 24 และประธานองคมนตรีคนปัจจุบัน และนภาวดี ศิริภักดี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เล่ม ๕๙ ตอน ๖๑ ง หน้า ๒๑๑๘, ๑๘ กันยายน ๒๔๘๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์  เล่ม ๕๘ ตอน ๐ ง, หน้า ๒๙๘๐, ๑๘ กันยายน ๒๔๘๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๕๘ ตอนที่ ๐ ง หน้า ๑๐๔๕, ๒ พฤษภาคม ๒๔๘๔
ราชกิจจานุเบกษา, แจ้งความ เรื่อง พระราชทานเหรียญพิทักษ์รัฐธรรมนูญ เล่ม ๕๑ ตอน ๐ ง หน้า ๒๒๔๙, ๗ ตุลาคม ๒๔๗๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา เล่ม ๖๑ ตอน ๖๐ ง หน้า ๑๘๕๔, ๒๖ กันยายน ๒๔๘๗

 อ้างอิง 

 แหล่งข้อมูลอื่น 

 Nation Weekender, 'สหายคำตัน' คนดีในหัวใจ พล.อ.สุรยุทธ์ ('Comrade Khamtan', A Good Man in the Heart of General Surayud), 9 December 2005

หมวดหมู่:สกุลจุลานนท์
หมวดหมู่:บุคคลจากอำเภอเมืองเพชรบุรี
หมวดหมู่:ทหารบกชาวไทย
หมวดหมู่:นักการเมืองจากจังหวัดเพชรบุรี
หมวดหมู่:สมาชิกสภาผู้แทนราษฎรจังหวัดเพชรบุรี
หมวดหมู่:พรรคชาติสังคม
หมวดหมู่:พรรคคอมมิวนิสต์แห่งประเทศไทย
หมวดหมู่:นักลัทธิคอมมิวนิสต์
หมวดหมู่:ชาวไทยที่เสียชีวิตในประเทศจีน
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:ผู้ลี้ภัยชาวไทย
หมวดหมู่:บุพการีของนายกรัฐมนตรีไทย